**Plenárna schôdza rodičovského združenia pri ZŠ v Lehote pod Vtáčnikom,**

**konanej dňa 18.09.2023**

Program:

1. Otvorenie
2. Informácia riaditeľky školy k správe o výchovno-vyučovacích výsledkoch a podmienkach činnosti za šk. rok 2022/2023 a k organizácii vyučovania v školskom roku 2023/2024,

- pani riaditeľka ZŠ (Mgr. Miroslava Gajdošová)

1. Informácia školskej špeciálnej pedagogičky o ponúkanom poradenstve

* Špeciálny pedagóg - Mgr. Adriana Vidová

1. Informácia o hospodárení Rady rodičov za obdobie od 1.9.2022 do 31.8.2023  
   - hospodárka (Ing. Monika Vidová)
2. Schválenie rodičovského príspevku na tento školský rok 2023/2024
3. Rôzne
4. Diskusia
5. Uznesenie
6. Záver

**K bodu 1**

Privítanie prítomných, prečítanie programu, hlasovanie za program:

Za: 102

Proti: 0

Zdržal sa: 0

Program bol jednomyseľne prijatý.

**K bodu 2**

Informáciu k správe o výchovno – vyučovacích výsledkoch a podmienkach činnosti za šk. rok 2022/2023 a k organizácii vyučovania v školskom roku 2023/2024 predniesla pani riaditeľka ZŠ Mgr. Miroslava Gajdošová. Informácie sa týkali nasledovných tém:

* informácia o počte žiakov školy a pedagogických zamestnancov
* našu školu navštevuje 312 žiakov( prvý stupeň - 139 žiakov, druhý stupeň - 173 žiakov);
* z toho 7 žiakov navštevuje školu v zahraničí;
* 39 pedagogických zamestnancov školy , v ŠKD pracujú 3 pani vychovávateľky + 6 pedag. asistentky a školský psychológ v rámci projektu Pomáhajúce profesie v edukácii žiakov II;
* nové kolegyne od 09/2023 – Mgr. Michaela Bartonelová – matematika, informatika, Ing. Michaela Hevessyová, Mgr. Kristína Pokusová - pedagogické asistentky, Mária Kalvastrová, Monika Kollárová - vychovávateľky pracujúce v rámci národného projektu Pomáhajúce profesie v edukácii žiakov II;
* nový školský poriadok platný od 5.9. 2023 (na webovej stránke školy);
* organizácia výchovno-vzdelávacieho procesu – dokument „Zelená otvoreným školám“;
* používať rodičovské konto cez edupage;
* pre 9. ročník pribudol nový predmet - Rozvoj čitateľskej gramotnosti;
* návrh pre rodičov na úrazové poistenie detí;
* neparkovať v areály školy, dodržiavať pravidlá cestnej premávky pred vstupom do školy;
* vstup do školy pre žiakov monitorovaný kamerovým systémom.

**K bodu 3**

Informáciu o ponúkanom poradenstve školskej špeciálnej pedagogičky predniesla:

* Špeciálny pedagóg - Mgr. Adriana Vidová

**K bodu 4**

Informácie o hospodárení s finančnými prostriedkami Rodičovského združenia za obdobie od 1.9.2022 do 31.8.2023 predniesla hospodárka Rady rodičov pani Ing. Monika Vidová. Správa o hospodárení výkonného výboru RR bude zverejnená na webe školy v časti Rada rodičov.

**K bodu 5**

Rodičovský príspevok máme od r. 2017 bez zmeny a to 8,- eur na žiaka. Keďže sa ceny neustále zvyšujú a nechceme poľaviť ich finančne podporovať v zabehnutých aktivitách či už v športovej, vedomostnej alebo aj v spoločenskej oblasti sme na RR prehodnocovali výšku rodičovského príspevku. Zobrali sme plán predpokladaných výdavkov na tento školský rok, ktorými žiakov zvyčajne podporujeme, znížili sme túto sumu o predpokladaný zisk z 2% a túto hodnotu sme vydelili počtom žiakov, aby sme sa dostali k hodnote predpokladaného rodičovského príspevku.

Teda v porovnaní s minulými rokmi a vzhľadom na neustále klesajúce príjmy z 2% navrhujeme zmeniť výšky rodičovského príspevku na tento školský rok a to zo sumy 8,- EUR na novú sumu 15,- EUR, pričom výška tohto príspevku pre rodiny s viacerými školopovinnými deťmi bude pri dvoch deťoch 25,- EUR a pri troch deťoch 30,- EUR. Výška príspevku pre rodiny s viacerými školopovinnými deťmi bude maximálne 30,- EUR.

Za dieťa, ktorého rodina sa nachádza v sociálnej núdzi a základná škola obdrží potvrdenie z Úradu práce, sociálnych vecí a rodiny (ÚPSVaR), ktoré túto skutočnosť potvrdzuje – sa rodičovský príspevok sa neplatí.

Rada rodičov schválila na Plenárnej schôdzi dňa 18.09.2023 rodičovský príspevok vo výške 15,- EUR pre tento školský rok 2023/2024, pričom výška tohto príspevku pre rodiny s viacerými školopovinnými deťmi bude pri dvoch deťoch 25,- EUR a pri troch deťoch 30,- EUR. Výška príspevku pre rodiny s viacerými školopovinnými deťmi bude maximálne 30,- EUR.

Hlasovanie:

Za: 102

Proti:0

Zdržal sa: 0

Rodičovský príspevok vo výške 15,- EUR na školský rok 2023/2024 bol jednomyseľne schválený.

**K bodu 6**

Rôzne:

- Ing. Daniel Ďureje poďakoval rodičom za príspevok z 2%, ktorý predstavuje za rok 2022-2023 sumu 1307,82 € (údaj k 31.8.2023) a vyzval rodičov, aby opäť prispeli pre svoje deti škole touto formou 2%. Tlačivá budú rodičom poskytnuté cez triednych učiteľov, resp. bude možné si ho stiahnuť aj na stránke školy.

- Ing. D. Ďureje informoval prítomných rodičov, že po skončení plenárnej schôdzky sa budú konať triedne schôdzky v jednotlivých triedach podľa dohody s triednym učiteľom.

- stravovanie v školskej jedálni – na otázky rodičov ohľadom stravovania rodičov odpovedala p. Zuzka Múdra (záujem o viac bezmäsitého jedla, výber aspoň dvoch jedál pre žiakov)

- Informácia fyzioterapeutky p. Hausnerovej o projekte „Sme v tom spolu“

- Informácia p. Semančíkovej o ponuke jazykovej školy BRAIN ACADEMY

- Informácia Mgr. Darinky Oršulovej o činnosti školského parlamentu

**K bodu 7**

Diskusia - bez diskusného príspevku

**K bodu 8**

Uznesenie

Člen revíznej komisie Rady rodičov pán Ing. Martin Vida predniesol návrh uznesenia:

UZNESENIE zo zasadnutia Rady rodičov na plenárnom ZRPŠ zo dňa 18.09.2023:

**Rada rodičov**

**- zobrala na vedomie**:

1. Informáciu k správe o výchovno-vyučovacích výsledkoch a podmienkach činnosti   
 za šk. rok 2022/2023 a k organizácii vyučovania v školskom roku 2023/2024;

2. Informáciu školskej špeciálnej pedagogičky o ponúkanom poradenstve;

3. Informáciu o hospodárení s finančnými prostriedkami RZ za obdobie od 1.9.2022 do   
 31.8.2023;

**- schválila**

1. Výšku rodičovského príspevku vo výške 15,- EUR na šk. rok 2023/2024

**Hlasovanie za schválenie uznesenia v tomto znení:**

Za:102

Proti:0

Zdržal sa:0

Uznesenie bolo jednomyseľne schválené.

**K bodu 9**

Záver: poďakovanie za účasť

Ing. Daniel Ďureje

predseda RZ

V Lehote pod Vtáčnikom, 18.09. 2023

Zapísali : Bc. Jana Pastieriková, Ing. Daniel Ďureje